РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 20
от заседанието на Комисия ”Международна дейност” на ВСС,
проведено на 05.06.2013 г.

Днес, 05.06.2013 г. (сряда) от 13.30 часа, в зала 512 на Висшия съдебен съвет, ул. „Екзарх Йосиф” № 12, ет. 3, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
				 	Мария Кузманова 
                			Милка Итова 
				Михаил Кожарев - отсъства

На заседанието присъства експертния сътрудник към комисията: Аделина Кандова - старши експерт в дирекция „Международна дейност”. 

1. ОТНОСНО: Доклад по повод проведен информационен ден за Висшия съдебен съвет и Върховния административен съд, организиран от Управляващия орган на Оперативна програма „Административен капацитет”.

КОМИСИЯ „МЕЖДУНАРОДНА ДЕЙНОСТ”
Р Е Ш И:

1.1. Приема за сведение доклада по повод проведен информационен ден за Висшия съдебен съвет и Върховния административен съд, организиран от Управляващия орган на Оперативна програма „Административен капацитет”.
1.2. Предвид необходимостта от изготвяне на един общ проект по подприоритет 2.4 „Компетентна съдебна система и ефективно управление на човешките ресурси”, финансирана по ОПАК, в който са засегнати няколко комисии, комисия „Международна дейност” предлага на комисии „Професионална етика и превенция на корупцията”, „Бюджет и финанси” и „Професионална квалификация, информационни технологии и статистика” да проведат съвместно заседание за определяне на екип на управление, както и да възложат на външен експерт изготвянето на едно проектно предложение, което да бъде внесено в заседание на ВСС на 13.06.2013 г. за одобряване.

2. ОТНОСНО: Решение на комисия «Бюджет и финанси» от 29.05.2013 г. относно подадени проектни идеи от ВСС по Оперативна програма „Административен капацитет”.

КОМИСИЯ „МЕЖДУНАРОДНА ДЕЙНОСТ”
Р Е Ш И:

2.1. Приема за сведение подадените проектни идеи от ВСС по Оперативна програма „Административен капацитет”.

3. ОТНОСНО: Решение на комисия „Бюджет и финанси” от 29.05.2013 г. относно писмо от Националния институт на правосъдието, във връзка с кандидатстването за дългосрочни стажове по Обменна програма 2013 г. на Европейската мрежа за съдебно обучение.

КОМИСИЯ „МЕЖДУНАРОДНА ДЕЙНОСТ”
Р Е Ш И:

3.1. Приема за сведение решението на комисия „Бюджет и финанси” от 29.05.2013 г. относно писмо от Националния институт на правосъдието, във връзка с кандидатстването за дългосрочни стажове по Обменна програма 2013 г. на Европейската мрежа за съдебно обучение.
3.2. След получаване на допълнителен отговор от Националния институт на правосъдието, съгласно решението на комисията от 29.05.2013 г. ще се прецени възможността за поемане на разходите за дългосрочни стажове по Обменна програма 2013 г. на ЕМСО.

4. ОТНОСНО: Решение на комисия „Бюджет и финанси” от 29.05.2013 г. относно Проект на Стратегия за управление на риска във ВСС, във връзка с изискванията на чл. 12, ал. 3 от Закона за финансовото управление и контрол в публичния сектор.

КОМИСИЯ „МЕЖДУНАРОДНА ДЕЙНОСТ”
Р Е Ш И:

4.1. ОТЛАГА разглеждането на т. 4 за запознаване на членовете на комисията с проекта на Стратегия за управление на риска във ВСС.

5. ОТНОСНО: Решение на комисия „Бюджет и финанси” от 29.05.2013 г. относно предложение от г-н Младен Петров от Национална следствена служба, получено по ел. поща, по темата „Как да ни стигне бюджета за 2013 г.?”

КОМИСИЯ „МЕЖДУНАРОДНА ДЕЙНОСТ”
Р Е Ш И:

5.1. Приема за сведение предложението от г-н Младен Петров от Национална следствена служба, получено по ел. поща, по темата „Как да ни стигне бюджета за 2013 г.?”

6. ОТНОСНО: Доклад от Валери Михайлов – директор на дирекция „Информационни системи” в АВСС относно участие в Шестата среща на експертната подгрупа за европейско електронно правосъдие на ЕК, проведена на 29.04.2013 г. в гр. Брюксел, Белгия.

КОМИСИЯ „МЕЖДУНАРОДНА ДЕЙНОСТ”
Р Е Ш И:

6.1. Приема за сведение доклада от участието на Валери Михайлов – директор на дирекция „Информационни системи” в АВСС в Шестата среща на експертната подгрупа за европейско електронно правосъдие на ЕК, проведена на 29.04.2013 г. в гр. Брюксел, Белгия. 
6.2. Докладът да се представи на следващото заседание на Висшия съдебен съвет на 13.06.2013 г. за запознаване.
5.3. Възлага на директор дирекция „Информационни системи” да публикува доклада на интернет-страницата на ВСС - Раздел „Международно сътрудничество”.

7. ОТНОСНО: Молба от Таня Евтимова – председател на Административен съд гр. Бургас да не се разглежда искане № РД-08-191/17.05.2013 г. 

КОМИСИЯ „МЕЖДУНАРОДНА ДЕЙНОСТ”
Р Е Ш И:

7.1. Приема за сведение молбата от Таня Евтимова – председател на Административен съд гр. Бургас за оттегляне на искането си № РД-08-191/17.05.2013 г. 

8. ОТНОСНО: Писмо от Министерство на правосъдието относно предстоящо работно посещение на г-н Флорентино Григорио Руис Ямуса – старши апелативен съдия в провинция Уелва, Кралство Испания и предложение за провеждане на работна среща с представители на комисия „Международно дейност” на 14 юни 2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:

8.1. Предвид анализа, който ще бъде изготвен от испанския експерт, възлага на дирекция „Международна дейност” да уточни какви са темите, които иска да се обсъждат на работната среща, и са от компетентността на Висшия съдебен съвет, доколкото членовете на Съвета не са запознати с фактите и процедурите по посочените дела.

9. ОТНОСНО: Искане от Радослав Стоянов – анализатор и комуникационен експерт в Български хелзински комитет /БХК/ за поставяне под специален надзор на досъдебно производство № 516/2008 г. по описа на СДВР.

КОМИСИЯ „МЕЖДУНАРОДНА ДЕЙНОСТ”
Р Е Ш И:

9.1. Приема за сведение искането от Радослав Стоянов – анализатор и комуникационен експерт в Български хелзински комитет /БХК/ за поставяне под специален надзор на досъдебно производство № 516/2008 г. по описа на СДВР.

10. ОТНОСНО: Доклад относно участието на  съдия Богдана Желявска, член на националната съдебна мрежа, Мирослава Чипръкова – представител на дирекция „Информационни системи” при ВСС и съдия Вероника Николова – национално лице за контакт на Европейската съдебна мрежа по граждански и търговски дела, в 44-та среща на лицата за контакт на ЕСМ-ГТД.
Приложение: Съгласно текста

КОМИСИЯ „МЕЖДУНАРОДНА ДЕЙНОСТ”
Р Е Ш И:

10.1. Приема за сведение доклада от участието на съдия Богдана Желявска, член на националната съдебна мрежа, Мирослава Чипръкова – представител на дирекция „Информационни системи” при ВСС и съдия Вероника Николова – национално лице за контакт на Европейската съдебна мрежа по граждански и търговски дела, в 44-та среща на лицата за контакт на Европейската съдебна мрежа по граждански и търговски дела, проведена в периода 29-30 април 2013 г. в гр. Брюксел, Белгия.
          10.2. Докладът да се предостави за запознаване на членовете на Висшия съдебен съвет на заседанието на 13 юни 2013 г.
          10.3. Докладът да се публикува на интернет-страницата на Висшия съдебен съвет /Раздел „Международно сътрудничество”/ „Европейска мрежа по граждански и търговски дела”.

11. ОТНОСНО: Писмо от Министерство на външните работи за предоставяне на информация от държавите-членки по Регламент /ЕС/ № 267/2012 относно санкциите от ЕС по отношение на Иран.

КОМИСИЯ „МЕЖДУНАРОДНА ДЕЙНОСТ”
Р Е Ш И:

11.1. Приема за сведение писмото от Министерство на външните работи за предоставяне на информация от държавите-членки по Регламент /ЕС/ № 267/2012 относно санкциите от ЕС по отношение на Иран.
11.2. Възлага на дирекция „Международна дейност” да подготви превод  на информацията за следващото заседание на комисията.

12. ОТНОСНО: Писма от Иван Маринов, главен секретар при Администрацията на главния прокурор, във връзка с командироване в чужбина на представители на Прокуратурата на Република България.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

	12.1. Приема за сведение  писмата от Иван Маринов, главен секретар на Администрацията на Прокуратура на РБългария, във връзка с командироване в чужбина на представители на Прокуратурата на Република България. 
	12.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по протокол № 28/12.09.2012 г. във връзка с решение по протокол № 27/25.07.2012 г. на комисия „Международно правно сътрудничество” на ВСС.

ПРЕДСЕДАТЕЛ 
НА КОМИСИЯТА:/п/
					     	 СОНЯ НАЙДЕНОВА